Uznesenie Všeobecného súdu (desiata komora) zo 14. decembra 2021 – McCord/Komisia
(veci T‑161/21 a T‑161/21 AJ I)
„Žaloba o neplatnosť – Žaloba na nečinnosť – Návrh nariadenia Komisie, ktorým sa vývoz niektorých produktov mimo Úniu podmieňuje predložením vývozného povolenia – Návrh Komisie, ktorým sa vývoz očkovacích látok proti ochoreniu COVID‑19 do Severného Írska podmieňuje predložením vývozného povolenia podľa článku 16 Protokolu o Írsku/Severnom Írsku Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu – Neuverejnenie politiky, za akých okolností Únia vykoná článok 16 uvedeného protokolu – Zjavná čiastočná neprípustnosť – Žaloba čiastočne zjavne bez právneho základu“
1.      Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Prípravné akty – Vylúčenie – Návrh nariadenia Komisie, ktorým sa vývoz niektorých produktov mimo Úniu podmieňuje predložením vývozného povolenia – Neprípustnosť
(článok 3 ZFEÚ; protokol o Írsku/Severnom Írsku)
(pozri body 21 – 32)
2.      Žaloba na nečinnosť – Povinnosť Komisie konať – Povinnosť prijať a uverejniť politiku týkajúcu sa okolností vykonávania článku 16 Protokolu o Írsku/Severnom Írsku – Neexistencia
(článok 265 ZFEÚ; protokol o Írsku/Severnom Írsku)
(pozri body 38, 44)
3.      Žaloba na nečinnosť – Právomoc súdu Únie – Príkaz udelený inštitúcii – Neprípustnosť
(článok 265 ZFEÚ)
(pozri bod 46)
Predmet
Na jednej strane návrh na základe článku 263 ZFEÚ, na zrušenie návrhu nariadenia Komisie z 29. januára 2021, ktorým sa vývoz očkovacích látok proti ochoreniu COVID‑19 do Severného Írska podmieňuje predložením vývozného povolenia podľa článku 16 Protokolu o Írsku/Severnom Írsku Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 2020, s. 7), a rozhodnutia Komisie neuverejniť politiku, za akých okolností Únia vykoná článok 16 uvedeného protokolu, a na druhej strane návrh na základe článku 265 ZFEÚ na určenie, že Komisia sa protiprávne zdržala prijatia a uverejnenia takejto politiky.
Výrok
1.
Žaloba sa zamieta ako zjavne neprípustná a zjavne bez právneho základu.
2.
Žiadosť o právnu pomoc sa odmieta.
3.
Raymond Irvine McCord je povinný nahradiť trovy konania.